kardosdrur/scandi-wiki huggingface dataset:
Kathrine Larsen

Kathrine Østergaard Larsen (født. 5. maj 1993 i Glostrup, Danmark) er en dansk fodboldspiller, der spiller målvogter for Klepp IL i Toppserien og Danmarks kvindefodboldlandshold. Hun har tidligere spillet for bl.a. Djurgårdens IF i svenske Damallsvenskan og de danske klubber FC Nordsjælland, Brøndby IF og Ballerup-Skovlunde Fodbold.

Karriere

Klub 
Ungdomsårene spillede hun bl.a. for Ballerup-Skovlunde Fodbold. I 2015 skiftede hun til Brøndby IF. I 2019 spillede hun for FC Nordsjælland og i 2020 spillede hun for Djurgårdens IF i Damallsvenskan. I 2021 skiftede hun til den norske klub Klepp IL, der spiller i Toppserien.

Landshold 
Kathrine Larsen fik debut for Danmarks kvindelandshold den 7. marts 2020 ved Algarve Cup i kampen mod Sverige, som Danmark vandt 2-1. Hun var med i startopstillingen. Landskamp nummer to spillede hun den 21. oktober 2020, da Danmark vandt 4-0 over Israel på hjemmebane. Også til den kamp var hun med fra start.

Referencer

Eksterne henvisninger 
 

Personer fra Glostrup 
Fodboldspillere fra Danmark
Fodboldspillere fra FC Nordsjælland (kvinder)
Fodboldspillere fra Brøndby IF (kvinder)
Målmænd (fodbold)
Flemming Pedersen

Flemming Pedersen (født 30. juni 1963) er en dansk fodboldtræner, der er teknisk direktør for FC Nordsjælland.

Baggrund og uddannelse 
Flemming Pedersen er født og opvokset i Plejelt.

Han erhvervede sig UEFA Pro Licence i 2015.

Trænerkarriere 
Han startede sin aktive ungdomsfodboldkarriere som spiller i Tikøb IF, inden han efter ti år i klubben skiftede til Helsingør IF og vandt Y-DM i 1980 og 1981. Han erfarerede dog, at han "[...] 
efter ti år i Tikøb var kommet for sent videre til at kunne nå noget særligt med min egen aktive karriere," og han valgte derfor i stedet at starte sin trænerkarriere i en alder af 18 år i 1982.

Flemming Pedersen skiftede til FC Nordsjælland i 2006, hvor han blev ansat som ITU-træner. I 2009 rykkede han tættere på Superligaholdet, da han blev A+-træner og individuel træner. I starten af juli 2011 blev han ansat som assistent (1. team coach) for Kasper Hjulmand. Han forlod deraf jobbet som A+-træner, som blev overtaget af Kenneth Rasmussen. Med den nye titel fulgte ansvar for træningsplanlægning og gennemførelse af træning.

Udlandseventyr i Mainz 05 og Brentford F.C. 
Da Kasper Hjulmand blev ansat som cheftræner i den tyske klbu Mainz 05 i maj 2014, blev Pedersen hans assistent i juni 2014. Pedersen havde tidligere været assistent for Hjulmand i FC Nordsjælland. I februar 2015 blev Hjulmand fyret som cheftræner, og i samme ombæring blev Pedersen samt den anden danske assistenttræner Keld Bordinggaard også fyret. Trænerteamet blev fyret efter kun en sejr i 13 kampe.
 
Han skiftede i sommeren 2015 til Brentford F.C., hvor han blev ansat som Head of Football Philosophy and Player Development. Han blev sidenhen i starten af januar 2016 cheftræner for Brentford F.C.'s B-hold, som han var cheftræner for frem til slutningen af 2016. Erstatningen blev Kevin O’Connor, som var Pedersens hidtidige assistent.

Tilbagevenden til FC Nordsjælland 
Det blev i oktober 2016 offentliggjort, at Pedersen vendte tilbage til FC Nordsjælland, hvor han fra den 1. januar 2017 skulle besætte posten som teknisk direktør.

Han blev den 26. februar 2019 ansat som ny cheftræner fra sommeren 2017, efter Kasper Hjulmand havde valgt at søge nye udfordringer. Hjulmand forlod imidlertid FC Nordsjælland øjeblikkeligt i slutningen af marts 2019, hvorfor Pedersen overtog posten som cheftræner med det samme. Hans første kamp som cheftræner blev en 0-0-kamp mod FC Midtjylland. Det blev dog først i det 10. forsøg den 25. maj 2019, at Pedersen fik sin første sejr, da holdet vandt 3-1 over F.C. København. Den 7. januar 2023 offentliggjorde klubben at Flemming Pedersen ville træde af som cheftræner med umiddelbar effekt. Han ville derefeter besidde posten som teknisk direktør for både FC Nordsjælland og Right to Dream. Rollen som cheftræner skulle overgå til assistenttræner Johannes Hoff Thorup.

Referencer

Eksterne henvisninger 
 

Fodboldspillere fra Danmark
Fodboldspillere fra FC Helsingør
Fodboldtrænere fra FC Helsingør
Fodboldtrænere fra Humlebæk Boldklub
Fodboldtrænere for FC København
Fodboldtrænere fra FC Nordsjælland
Fodboldtrænere fra Mainz 05
Fodboldtrænere fra Brentford F.C.
Naja Bahrenscheer

Naja Stolberg Bahrenscheer (født. 22. september 1996 i Helsingør, Danmark) er en dansk tidligere fodboldspiller, der spillede målvogter for Ballerup-Skovlunde Fodbold og Brøndby IF i Elitedivisionen og LB07 Malmö. Hun repræsenterede også Danmarks kvindefodboldlandshold to gange.

Referencer

Eksterne henvisninger 
 

Fodboldspillere fra Danmark
Fodboldspillere fra Ballerup-Skovlunde Fodbold
FN Ungdomsdelegat

FN Ungdomsdelegater har sit udspring i unge-resolutionen fra FN som vedtages hvert andet år, og som Portugal er initiativtager til. Siden 1981 har FN anbefalet, at medlemsstaterne inddrager ungdomsdelegater i deres diplomatiske delegationer til FN's Generalforsamling. De Forenede Nationer har til formål at styrke ungdomsdeltagelse, repræsentation af unge og give ungdommen en stemme i den globale beslutningsproces. Ungdomsdelegationsprogrammet koordineres af Fokuspunktet for Ungdom på globalt plan. På nationalt plan udgør regeringerne rundt om i verden deres eget program, som er lidt forskelligt i alle lande. Af denne grund er indflydelsen og mulighederne for de unge delegerede mange facetter.

Sammen med Norge har Danmark et af de ældste ungdomsdelegat programmer i verden, som kan dateres tilbage til 1972. Siden etableringen, undtagelse af en pause fra 2008-2014, har en ung repræsentant indgået i den officielle danske delegation under FN’s generalforsamling.

FN ungdomsdelegatprogrammet indgår i DUFs samlede Globale Ungeprogram, der løber fra 2018 til 2021. Fra 2018 koordinerer DUF seks danske ungdomsdelegaters deltagelse i FN og andre fora under tre tematikker:

 Ligestilling og SRSR
 Klima og miljø
 Demokrati og partnerskaber
 Faglærte og jobskabelse

Ekstern henvisning 

 UNDP's danske hjemmeside 

Ungdomsdelegat
Amalie Thestrup

Amalie Grønbæk Thestrup (født. 17. marts 1995) er en kvindelig dansk fodboldspiller, der spiller for Liverpool i FA Women's Championship og Danmarks kvindefodboldlandshold.

Hun blev i februar 2019, udtaget af landstræner Lars Søndergaard på A-landsholdet, til Algarve Cup 2019 i Portugal. Hun debuterede i, 1-0 sejren over  d. 4. marts 2019, hvor hun var med fra start i startopstillingen.

Meritter

Klubhold
Brøndby IF
 Elitedivisionen
 Guld: 2015, 2017
 Sølv: 2016
 DBUs Landspokalturnering
 Vinder: 2015, 2017

Referencer

Eksterne henvisninger 
 

Fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra AS Roma
Fodboldspillere fra Brøndby IF
Karlslunde Idrætsforening

Karlslunde Idrætsforening eller Karlslunde Fodbold er en dansk fodboldklub hjemmehørende i Karlslunde. Foreningen blev stiftet i 1914, da den blev oprettet som en udspringer af foreningen "Carlslunde-Carlstrup Skyttelag" fra 1866. Klubben har cirka 900 aktive medlemmer.

Klubben spiller i .

Referencer 

Etableret i 1914
Fodboldklubber under DBU Sjælland
Sportsklubber i København
Idrætsforeninger i Danmark
Idrætsforening
Skarsfjorden (Nordland)

Skarsfjorden (også skrevet Skardsfjorden) er en fjord i Rødøy og Meløy kommuner i Nordland  fylke i Norge. Fjorden går  13 kilometer mod øst, hvor den deler sig i to. Ind til bunden af Nordfjorden er den 31 kilometer lang. 

Skarsfjorden har indløb mellem Sleipnesodden i syd og Åmnøyhamna i nord. Det meste af fjorden ligger på sydsiden af Åmnøya. Der ligger flere mindre bygder på begge sider af den. Omkring 10 kilometer inde i fjorden ligger øerne Forøya og Esøya. Her deler fjorden sig i to. Den ene del går nordøstover til indløbet af Bjærangsfjorden. På sydsiden af øerne går Arhaugfjorden mod sydøst og går efterhånden  over i Holandsfjorden, som igen går over i Nordfjorden. 

Fylkesvej 464  går langs nordsiden af fjorden på Åmnøya. Ved Åmnøyhamna længst mod vest møder Skarsfjorden Bolgfjorden som går på nordsiden af Åmnøya.

Kilder og henvisninger 

Fjorde i Nordland

Meløy
Rødøy
Skarsfjorden

Skarsfjorden eller Skardsfjorden kan henvise til:

 Skarsfjorden (Tromsø) – en norsk fjord i Tromsø kommune i Troms
 Skarsfjorden (Nordland) – en norsk fjord i Rødøy og Meløy kommuner i Nordland
Core rope memory

Core rope memory er en form for lager til en computer, der er beslægtet med ferritkernelageret, men alligevel meget forskelligt. Core rope memory er karakteriseret ved kun at kunne læses, indholdet kan ikke ændres. Indholdet, de enkelte bit, er omhyggeligt ”syet” ind i rækker af ferritkerner, der fungerer som transformatorer. Core rope memory er altså en form for ROM-hukommelse. De enkelte ferritkerner kan benyttes i adskillige ord, man lader en ny adresseledning gå igennem eller forbi den samme række af ferritkerne, hvorved data kan pakkes meget tættere end i et ferritkernelager. Der spares altså plads og vægt.

Opbygning og funktion

Som i ferritkernelageret har man en matrix af kerner, men trådningen er helt anderledes. Ferritkernerne skal her ikke magnetiseres permanent, det er faktisk uønsket. I stedet danner de en lille transformator. Hvis man nu har et ord på 16 bit, så vil man have 16 bit-tråde på den ene led. Disse tråde føres igennem hver kerne svarende til samtlige mulige bit med det samme nummer. På den anden led har man word-trådene, en tråd for hvert ord i den pågældende del af hukommelsen. Denne tråd føres igennem en kerne, hvis den pågældende bit skal være 1, og føres uden om kernen, hvis den skal være 0. Skal man læse et ord, sender man et kort strømstød gennem den rigtige word-tråd. Går den gennem en ring, dannes der et magnetfelt i den pågældende ring. Dette nye magnetfelt inducerer et strømstød i den tilsvarende bit-tråd, der nu kan læses som et 1. Går tråden uden om den pågældende ring, så sker der intet, hvilket tolkes som 0.

En af fordelene er, at én ferritring kan bruges mange gange, idet man trækker nogle andre ledninger igennem den samme ring. Der kan være temmelig mange. På den måde kan det være pladsbesparende, sådan relativt. I Apollos computer kunne én kerne genbruges i 24 ord. I nogle tilfælde lavede man trådningen helt manuelt. Til Apollo-projektet havde man en computerstyret arm, der viste, hvor tråden skulle trækkes igennem. Selve ”syningen” skete med håndkraft. Begge dele var udpræget kvindearbejde. Betegnelsen rope skyldes, at de mange kobbertråde, der løber gennem ferritringene, i nogle udgaver ligner reb. 

Rope memory blev som nævnt blandt andet brugt til softwaren på Apollo-rumskibene. Det er også blevet brugt til mikrokoden på CISC-maskiner. Systemet kan ses på siden af f.eks. en GIER-maskine, hvor det kaldes en kerneenhed..

Kilder og henvisninger

 

Digital elektronik
Computerhukommelse
Digitale hukommelser
Roning under sommer-OL 2020 – Letvægtsdobbeltsculler (herrer)

Herrernes roning i letvægtsdobbeltsculler under Sommer-OL 2020 finder sted den 25. juli - 30. juli 2020 i Sea Forest Waterway, der ligger i Tokyo Bay zonen.

Format 
Der er i alt kvalificeret 18 mandskaber til konkurrencen, der bliver indledt med tre indledende heats med seks mandskaber i hvert heat. De to bedste mandskaber fra hvert heat går til semifinalerne mens de resterende går til to opsamlingsheat. I opsamlingsheatene går de tre bedste mandskaber videre til semifinalerne. I de to semifinaler går de tre bedste mandskaber til finalen mens de resterende seks mandskaber kommer i B finalen og ror om pladserne 7 – 12.

Kvalifikation
Hver NOC kan kvalificere én båd i klassen.

Tidsplan 
Nedenstående tabel viser tidsplanen for afvikling af konkurrencen:

Resultater

Heats

Heat 1

Heat 2

Heat 3

Opsamlingsheat
De tre første mandskaber i opsamlingsheatsene kvalificerede sig til semifinalen, mens de resterende besætninger til finale C.

Opsamlingsheat 1

Opsamlingsheat 2

Semifinaler

Semifinale A/B 1

Semifinale A/B 2

Finaler

C Finale

B Finale

Finale 
30. juli 2020 kl. 09:50

Referencer

Eksterne henvisninger 
 http://www.worldrowing.com/events/2020-olympic-games-regatta/event-information
 http://www.worldrowing.com/mm//Document/General/General/13/54/84/2020OlympicGames-DailyProgramme_23012019_Neutral.pdf

Letvægtsdobbeltsculler (herrer)
Roning under sommer-OL 2020 - Letvægtsdobbeltsculler (damer)

Damernes roning i letvægtsdobbeltsculler under Sommer-OL 2020 finder sted den 24. juli - 29. juli 2021 i Sea Forest Waterway, der ligger i Tokyo Bay zonen. 36 roere fra 18 nationer deltog.

Format 
Der er i alt kvalificeret 18 mandskaber til konkurrencen, der bliver indledt med tre indledende heats med seks mandskaber i hvert heat. De to bedste mandskaber fra hvert heat går til semifinalerne mens de resterende går til to opsamlingsheat. I opsamlingsheatene går de tre bedste mandskaber videre til semifinalerne. I de to semifinaler går de tre bedste mandskaber til finalen mens de resterende seks mandskaber kommer i B finalen og ror om pladserne 7 – 12.

Kvalifikation 
Hver NOC kan kvalificere én båd i klassen.

Tidsplan 
Konkurrencen blev afholdt over seks dage. 
Alle tider er japansk standard tid (UTC+9)

* Arrangementet er blevet omplanlagt.

Resultater

Heat

Heat 1

Heat 2

Heat 3

Opsamlingsheat

Opsamlingsheat 1

Opsamlingsheat 2

Semifinaler

Semifinale A/B 1

Semifinale A/B 2

Finaler

C-finale

B-finale

A-finale

Referencer

Eksterne henvisninger 
 http://www.worldrowing.com/events/2020-olympic-games-regatta/event-information
 http://www.worldrowing.com/mm//Document/General/General/13/54/84/2020OlympicGames-DailyProgramme_23012019_Neutral.pdf

Letvægtsdobbeltsculler (damer)
William Eskelinen

Karl William Eskelinen (født 3. september 1996) er en svensk fodboldspiller, der spiller målmand. Siden februar 2022 har han spillet for Örebro SK.

Han har tidligere spillet i mindre svenske klubber, i Allsvenskan-klubben GIF Sundsvall samt i danske AGF.

Klubkarriere  
Eskelinen begyndte at spille fodbold som femårig i Skogås-Trångsunds FF, og som  tolvårig kom han til IF Brommapojkarna. Han fik aldrig seniordebut for klubben, men efter et skift til 2. divisionsklubben Värmdö IF, og her fik han i 2014 11 kampe på førsteholdet.

Hammarby IF 
I marts 2015 skrev han kontrakt med Allsvenskan-klubben Hammarby IF, der i første omgang udlånte den unge målmand tilbage til Värmdö, hvor han spillede yderligere 20 kampe. Senere fulgte udlån til IFK Aspudden-Tellus og Enskede IK med spilletid i begge klubber; Eskelinen kom aldrig til at spille en Allsvenskan-kamp for Hammarby.

GIF Sundsvall 
I januar 2017 skrev William Eskelinen under på en treårig kontrakt med ligarivalerne fra GIF Sundsvall. Han fik debut i Allsvenskan i en 2-1-sejr over AFC Eskilstuna 18. september samme år efter en skade til førstemålmanden Tommy Naurin.

AGF 
I foråret 2019 havde AGF lejet den polske målmand Kamil Grabara i Liverpool FC, men skønt han havde stor succes, havde klubben ikke mulighed for at holde på spilleren. Derfor havde man behov for en ekstra målmand som supplement til spanske Óscar Whalley, og ham fandt man i den unge Eskelinen, der fik en femårig kontrakt med klubben fra juli 2019. 

Han var førstemålmand i sin første sæson i AGF, hvor klubben vandt bronze i Superligaen, men i begyndelsen af sæsonen 2020-2021 lejede AGF igen Grabara, hvorpå denne blev førstemålmand i resten af sæsonen. Efterhånden blev Eskelinen også overhalet af AGF's egen ungdomsspiller Daniel Gadegaard. Efter at Grabaras lejemål var ophørt, hentede AGF Jesper Hansen som ny førstemålmand til 2021-2022-sæsonen, og Eskelinens position i klubben blev mere og mere perifer.

Derfor var det ikke nogen overraskelse, at han i februar 2022 skiftede tilbage til Sverige, hvor han fik en toårig kontrakt i Superettan-klubben Örebro SK.

Landshold 
William Eskelinen har spillet en enkelt kamp for henholdsvis  og .

Famile 
William Eskelinen er søn af den tidligere fodboldspiller Kaj Eskelinen.

Referencer

Eksterne henvisninger 

Fodboldspillere fra Sverige
Fodboldspillere fra Hammarby IF
Fodboldspillere fra GIF Sundsvall
Fodboldspillere fra AGF
Fodboldspillere fra Örebro SK
Etro

Etro er et italiensk modefirma, der blev grundlagt i 1968 afGerolamo "Gimmo" Etro som en tekstilvirksomhed.

Firmaet begyndte at producere lædervarer i 1984.

Se også 
 Boglioli
 Loro Piana
 Brunello Cucinelli
 Pal Zileri
 Brioni
 Ermenegildo Zegna

Referencer

Eksterne henvisninger 
 

Beklædningsvirksomheder fra Italien
Luksusmærker
Etableret i 1968
Sortekunst

Sortekunst kan henvise til:

 Mezzotinteen særlig art af kobberstikkunst, der tidligere blev kaldt 'sortekunst'
 'Sortekunst' som betegnelse for trolddom, hekseri, magi og anden okkultisme.
Aleksandr Pansjin

Aleksandr Nikititj Pansjin ( ; født 27. september 1863 i Sestroretsk, død 17. november 1904 smst.) var en russisk skøjtehurtigløber og kunstskøjteløber. Han blev den første uofficielle verdensmester i hurtigløb, da han vandt i 1889, lige som han vandt flere europamesterskaber i denne sportsgren. Som kunstskøjteløber blev han den første russiske mester og vandt denne titel hvert år i perioden 1897-1900.

Referencer

Eksterne henvisninger 
 

Skøjteløbere
Kunstskøjteløbere fra Rusland
Daniella Diaz de Jaffa

Daniella Diaz de Jaffa (født. 9. juli 2002 i Gammel Holte, Danmark) er en dansk fodboldspiller, der spiller forsvar for Ballerup-Skovlunde Fodbold i Elitedivisionen og Danmarks U/17-kvindefodboldlandshold.

Hendes far er fra Danmark, mens hendes mor er fra Mexico.

Hun deltog desuden ved U/17-EM i fodbold for kvinder 2019 i Bulgarien, hvor holdet dog ikke nåede videre fra gruppespillet.

Referencer

Eksterne henvisninger 
 

Fodboldspillere fra Danmark
Fodboldspillere fra B.93
Fodboldspillere fra Ballerup-Skovlunde Fodbold
Börek

Börek (Burek/Byrek/Būrek/Burekas, Бурек) er en madret som er en populær fastfoodret i nogle Middelhavslande samt i Balkan  og dele af det vestlige Asien, med oprindelse i Anatolien. Börek kan købes næsten overalt som fastfood, men følger man de oprindelige opskrifter så kan retten ikke opfattes som fastfood, da det kan tage op til 2 timer at tilberede den. Retten kommer oprindelig fra det vestlige Asien og blev almindelig i Balkanlandene under Det Osmanniske Riges storhedstid.

Börek tilberedes af filodej, og fyldes som regel med kødfars, men også med fetaost, kartofler eller spinat.

Madretter
Mad fra Tyrkiet
Hockey under sommer-OL 2016

Hockey under sommer-OL 2016 i Rio de Janeiro fandt sted i perioden 6. august til 19. august 2016 på Olympic Hockey Centre i Deodoro. Der deltog 24 hold (12 for herrer og 12 for damer) i konkurrencerne.

Tidsplan

Format ændringer 
I modsætning til tidligere var der ved dette OL indført at kampene skulle spilles som 4x15 minutters perioder med 2 minutters pause mellem hver periode og 15 minutters pause ved halvleg.

Den olympiske turnering

Herrer

Damer

Medaljefordeling

Referencer

Eksterne henvisninger 
 Hockey under Sommer OL 2016

 
2016
Christer Fursth

Christer Fursth (født 6. juli 1970 i Örebro, Sverige) er en svensk tidligere fodboldspiller (midtbane). Han spillede fire kampe for Sveriges landshold. Han deltog også med et særligt OL-landshold ved OL 1992 i Barcelona.

Fursth startede sin karriere hos Örebro i sin fødeby, og repræsenterede senere også Helsingborg og Hammarby. Han vandt det svenske mesterskab med Hammarby i 2001. Han var også udlandsprofessionel i Tyskland hos FC Köln.

Titler 
Allsvenskan
 2001 med Hammarby

Referencer

Eksterne henvisninger 

Fodboldspillere fra Sverige
Personer fra Örebro
Glenn Schiller

Glenn Jan Schiller (født 28. marts 1960) er en svensk tidligere fodboldspiller (midtbane). Han repræsenterede henholdsvis IFK Göteborg og Djurgården. Han er bror til en anden svensk fodboldspiller, Dennis Schiller.

I 1982 var Schiller en del af det IFK Göteborg-hold, der vandt UEFA Cuppen. Han spillede begge finalekampene mod tyske Hamburger SV.

I 2019 blev Schiller dømt til tre års fængsel for voldtægt.

Titler 
Allsvenskan
 1982, 1983 og 1984 med IFK Göteborg

Svenska Cupen
 1979, 1982 og 1983 med IFK Göteborg

UEFA Cup
 1982 med IFK Göteborg

Referencer

Eksterne henvisninger 

Fodboldspillere fra Sverige
Dennis Schiller

Dennis Schiller (født 18. maj 1965 i Göteborg, Sverige) er en svensk tidligere fodboldspiller (forsvarer). Han spillede 14 kampe og scorede ét mål for Sveriges landshold. Han er bror til en anden svensk fodboldspiller, Glenn Schiller.

Schiller startede sin karriere hos IFK Göteborg i sin fødeby, og vandt det svenske mesterskab med klubben i 1984. I 1987 rejste han til Norge, hvor han tilbragte de resterende 13 år af sin karriere, først for Lillestrøm og siden for Molde. Han blev norsk mester med Lillestrøm i 1989.

Titler 
Allsvenskan
 1984 med IFK Göteborg

Eliteserien
 1989 med Lillestrøm

Referencer

Eksterne henvisninger 

Fodboldspillere fra Sverige
Personer fra Göteborg
Sten-Ove Ramberg

Sten-Ove Ramberg (født 20. januar 1955 i Stockholm, Sverige) er en svensk tidligere fodboldspiller (midtbane). Han spillede 27 kampe og scorede tre mål for Sveriges landshold.

Ramberg tilbragte hele sin karriere i hjemlandet, hvor han først var tilknyttet Brommapojkarna i fem år og efterfølgende Hammarby i hele 12 år.

Referencer

Eksterne henvisninger 

Fodboldspillere fra Sverige
Personer fra Stockholm
Hans Holmqvist

Hans-Olof Holmqvist (født 27. april 1960 i Stockholm, Sverige) er en svensk tidligere fodboldspiller (angriber). Han spillede 27 kampe og scorede fire mål for Sveriges landshold.

Holmqvist spillede størstedelen af sin karriere i hjemlandet, hvor han blandt andet repræsenterede Stockholm-storklubberne Djurgården og Hammarby. Han var også udlandsprofessionel i Tyskland, Schweiz og Italien.

Referencer

Eksterne henvisninger 

Fodboldspillere fra Sverige
Personer fra Stockholm
Thomas Sunesson

Thomas Sunesson (12. januar 1959 - 24. oktober 2015) var en svensk fodboldspiller (angriber). Han spillede 12 kampe og scorede seks mål for Sveriges landshold.

Sunesson spillede størstedelen af sin karriere i hjemlandet, hvor han blandt andet repræsenterede Stockholm-storklubberne Djurgården og Hammarby. Han var også udlandsprofessionel i Schweiz og Portugal.

Referencer

Eksterne henvisninger 

Fodboldspillere fra Sverige
Pär Zetterberg

Pär Zetterberg (født 14. oktober 1970 i Falkenberg, Sverige) er en svensk tidligere fodboldspiller (midtbane).

Zätterberg spillede størstedelen af sin karriere hos Anderlecht i Belgien. Han tilbragte i alt 14 sæsoner i klubben, og var med til at vinde fem belgiske mesterskaber. Han vandt også tre græske mesterskaber med Olympiakos, som han repræsenterede i perioden 2000-2003. I hjemlandet repræsenterede han Falkenbergs FF fra sin fødeby.

For Sveriges landshold spillede Zätterberg i perioden 1993-1999 30 kampe, hvori han scorede seks mål. Han stoppede på landsholdet grundet en konflikt med landstræner Tommy Söderberg, og blev aldrig aktuel for landsholdet igen.

Zätterberg blev i 1997 tildelt Guldbollen, titlen som årets fodboldspiller i Sverige.

Titler 
Belgisk mesterskab
 1994, 1995, 2000, 2004 og 2006 med Anderlecht

Belgisk pokal
 1994 med Anderlecht

Græsk mesterskab
 2001, 2002 og 2003 med Olympiakos

Referencer

Eksterne henvisninger 

Fodboldspillere fra Sverige